Meeriklane Ruiitsi Nuckudrama kaebas oma parema käe kohtusse, kuna too  alandavat oma vasakul asetsevat kolleegi.    Peremees olevat oma käsi jälginud juba mitmeid aastaid ning avastanud, et parem käsi jätab vasakule teha palju vähemtähtsamad ning tihtipeale isegi ebameeldivad ülesanded.    "See on suisa lubamatu, peaksime ju elama õiglaselt ning sõbralikult. Seda enam, et olen juba 60 aastane ning palju pole enam jäänud," avaldab Nuckudrama nördimust.    Kohalik seadus näeb säärase kuritöö eest ette lahastamise kuni 6 aastaks. Raskendatud  asjaolude ilmnemisel võidakse lahastamise asemel rakendada ka kipsi.    Viimati pöördus Nuckudrama sarnase kaebusega kohtusse 5 aasta eest, mil süüdistas oma vasakut jalga korduvas kaaskodanike tülitamises hoopidega tagumikku. Kolm aastat väldanud kohtuprotsess lõppes jäseme amputeerimisega.